Katerina Forest: Katerina Forest: Átértékelt szeretet
Katerina Forest: Átértékelt szeretet
Az örök kérdés, hogyan ismerhető fel az őszinte szeretet? A láthatatlan kötelék, ami anya és gyermek között feszül elszakítható-e, vagy kiáll minden próbát, a legnehezebbet is? A szeretet, mint megfoghatatlan fogalom, Isten ajándéka. Hogy kit szeretünk, kit nem, miért igen, miért nem, örök kérdés. Nóri folyamatosan szembesült ennek a köteléknek az erejével. Azzal is, ha elszakadt ez a kötél, milyen lelki sérülést okozott egy egész életre.
Ezzel a tudattal átértékelte a szeretet fogalmát a nevelt gyermekeivel kapcsolatban. Mint az imát mondogatta magában, ha lelki fájdalmat élt át ezután.
– Nem az én gyermekem, nem én szültem. Isten hozzám küldte, hogy segítsek rajta. Nekem ételt, italt, meleget, tudást kell adnom. Nem szerethetem feltételek nélkül, nincs hozzá jogom, nem tartoznak hozzám, csak átutazók az életemben. Míg szükségük van rám, itt vannak, de csak addig. Ha köszönés nélkül elmennek, azt is el kell fogadnom, nem építhetek rájuk jövőt.
Úgy gondolta, ha ezzel a tudattal él, könnyebb lesz számára ez a feladat, amit elvállalt. Azzal nem számolt, hogy az élet írja a forgatókönyvét, amiben ő csak egy mellékszereplő, ezért sodródik a napokkal tehetetlenül.
A szeretet meg tanyát üt a házban, a szívekben, kéretlenül. Az érzelmek mindig szabálytalanok, matematikailag kiszámíthatatlanok.
A gyerekek a biztonságban, nyugalomban egyre jobban érezték magukat, az iskolai konfliktusok kezelésére is megérkezett a segítség, az új osztályfőnök személyében, aki észrevette, hogy Tomi szimpátiával, bizalommal fordul felé, és ezt gyorsan ki is használta. Kevés órát adott az osztályának, csak a kollégái, illetve a gyerekek jelzéseire támaszkodhatott, de ez is pont elég volt, hogy hamar rájöjjön,hogy az osztályában örökké feszültség van. Sokat beszélgetett Nórival is, a kialakult iskolai konfliktusokról, közben törte a fejét a megoldáson.
Egy nap a tanárnő gyönyörű, drága bőrkötéses naplót adott át Tominak.
– Én írtam az első mondatokat, te írod a következőt, de úgy, hogy ki tudjam olvasni. Írd le mi történik veled egész nap az iskolában, mit csinálsz, hogy oldod meg, például azt, ha bántanak. Mindennap add ide, hogy válaszolni tudjak, így fogunk, igaz kicsit rendhagyóan nagyon sokat beszélgetni.
Tomi elkezdte írói pályafutását. Mindent leirt részletesen, csak egyet nem tudott maradéktalanul teljesíteni, az olvashatóságot. Ezért a tanárnőnek meg kellett a Tomi-írást tanulni. Tomi írt a beszólásokról, ki anyázta, ki lökdöste. A tanárnő válaszolgatott.
– Nem volt helyes amit tettél, máskor gondolkozz előbb, mielőtt cselekszel!
Tominak egyre jobban letisztultak a napjai az iskolában, ha jól ment ki a konfliktusból, a tanárnő megdicsérte.
– Nagyon büszke vagyok rád Tomi, csak így tovább!
Tomi szemében ez a törékeny tanárnő a legmegbízhatóbb ember lett a világon, mindig a nyomába loholt. Ostromolta a szünetekben, kérdéseket tett fel neki, folyamatosan érdeklődött egészségi állapota iránt. A tanárnőt nem zavarta, lassan nem csak ő, a lányai és a férje is szeretettel fordult Tomi felé. Megérezte ezt a gyermek is, utolsónak indult haza az iskolából, szedte a szemetet, pakolt, ácsorgott, egy mosolyért, egy kedves elismerésért.
A pszichiáternő a javulást elismerve felfüggesztette a gyógyszer szedését Tominál.
– Szép lassan, fokozatosan hagyjuk el, aztán majd meglátjuk, mi lesz – mondta kedves mosollyal, örült, hogy Tomi nem dühöng már, kezd önmaga lenni.
Tomi szerette az embereket, az értékrendje annyira sajátos volt, hogy nem tudott különbséget tenni ismerős és ismeretlen között. Ha felszálltak egy buszra, megkérdezte a vadidegen sofőrtől is:
– Hoogy ttteccik lenni, buszsofőr bbácsi?
Nóri most már csak azért imádkozott, hogy Tomi ne csalódjon újra az emberek iránti őszinte hitében.
Pisti járt szorgalmasan Lilivel iskolába, sok segítséget kapott a kislánytól. Volt neki is gondja bőven a beilleszkedéssel, szerencsére már nem azért, mert éhezett. Nyomta a pesti lepukkant utcai szöveget, nagy lett a hangja, amit a falusi kemény fiúk nem díjaztak. Gyorsan rájöttek, hogy a nagy szövegelés mögött egy gyáva félénk nyuszi van. Ezután többször befenyítették, annyira, hogy sokszor kerülővel ért haza az iskolából, félelmében bujkálva előlük.
Előjött a dili-hoppja is, ha sérelem érte, a falusi iskola udvarán körözött egész szünetben, ugyanúgy mint a pesti iskolában. Lett egy komoly védelmezője az osztályából, egy nagy darab lány, Marika, akitől a fiúk is féltek.
Figyelte mindig Pistit, ha kellett, védelmére kelt. Ő mesélte el Nórinak egy véletlen utcai találkozásukkor, hogyan vigyáz Pistire az iskolában. Már kezdett az életük beállni egy szárazabb, biztonságosabb keréknyomba, mikor egy telefon újra kibillentette a családot belőle.
– Egy tizenhét éves kislányért kell holnap elutaznom – jelentette be nekik Nóri a hírt.
– Tizenhét éves, mit keres az nevelőcsaládban? – nézett rá értetlenkedve a párja.
– Holnap kiderül – válaszolt röviden Nóri.
Bejegyezte: Katerina Forest dátum: 12:41
Címkék: átértékelt szeretet
Herczog Gyuláné (Pilla): EGYSZERŰ VERS
Vaskó Ági: Jambusos évszakok Tavasz
Kozák Mari Ma - tegnap – holnap
Katerina Forest: Szökik az ősz
Katerina Fores: Álom
Katerina Forest : Kapuban a Nyár.
Ezzel vége az álomnak 95 rész
Pilinszky János: Könyörgés
Katerina Forest : Szülői példakép
Katerina Forest: Ösztönszeretet / reg.részl./
Katerina Forest: Furcsaságok
Katerina Forest: Dehát mindenkinek van apja /regén...
Katerina Forest: AZ ÉHSÉG DÉMONA.
Katerina Forest: Vérkötelék / regény részlet/
Katerina Forest : Csirkeláb pörkölt / regény részl...
Katerina Forest: Csalódás / regény részlet/
Katerina Forest :Lilike /regény részlet/
Katerina Forest : Barna angyal 6.rész
Katerina Forest: Barna angyal 5.rész
Katerina Forest: Barna angyal 4.rész
Katerina Forest : Barna angyal 2. rész
Katerina Forest: Barna angyal :1,rész :Diploma